Okresná prokuratúra Bratislava III 
Vajnorská 47, 832 77 Bratislava 3

Sp. zn. : 4 Pv 517/13/1103	Bratislava III, 20.5.2014
EEČ : 2-10-220-2014

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obv. XXXXX  ako konatelka spoločnosti TOM-Cargo  s. r. o. so sídlom Špitálska č. 61 , XXXXX v presne nezistenom čase dňa 16.05.2011 v Senci na Diaľničnej ceste č. 7 v prevádzke spol. XXXXX  s. r. o. so sídlom Štefániková č. 4 XXXXX uzavrela  Zmluvu č. 000538 o prenájme  búracieho kladiva zn. Huppi  302 , so sériovým číslom 3023259 na dobu určenú od 16.05.2011 do 30.05.2011, pričom ešte v ten istý deň , prenajaté  búracie kladivo odovzdala na čerpacej stanici Slovnaft v Senci na Bratislavskej ulici tretej osobe , búracie kladivo v určenej lehote nevrátila , čím týmto svojím konaním si prisvojila vec, ktorá jej bola zverená a tak sposobila spol. XXXXX, so sídlom Štefánikova  č. 4, XXXXX  škodu vo výške 5000Eur. 

Podľa §216 odsek 2 Trestného poriadku je určená obvinenej skúšobná doba v trvaní 60 mesiacov.
Podľa § 216 odsek 3 Trestného poriadku

Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Vyšetrovateľ  OR PZ v Senci , OKP, OEK  pod sp. zn. ORP-538/OEK –SC-2012 vedie trestné stíhanie proti obv. XXXXX pre prečin sprenevery podľa § 213 ods. 1 , ods. 2 písm. a) Trestného zákona na horeuvedenom skutkovom základe.

Obvinený  XXXXX  spáchanie skutku v plnom rozsahu priznala. Obvinená  uzavrela s poškodeným dohodu o   náhrade spôsobenej škody.

Obvinená po poučení o podmienkach podmienečného zastavenia trestného stíhania výslovne súhlasila s postupom podľa § 216 Trestného poriadku.

	Skutkový stav bol preukázaný najmä výpoveďou obvinenej , svedka- poškodeného XXXXX , ako aj ostatnými listinnými dôkazmi zadokumentovanými v spisovom materiáli.

	Vyhodnotením dôkazov v zmysle § 2 ods.10/ Trestného poriadku som dospel k záveru, že konanie obvinenej  je po právnej stránke nevyhnutné vyhodnotiť tak, ako je uvedené vo výrokovej časti tohto uznesenia.

	Podľa § 216 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
	 
	Obvinená  XXXXX nebola  v minulosti súdne trestaná.

	Zvážením všetkých skutkových zistení som dospel k záveru, že v predmetnej trestnej veci boli splnené všetky podmienky uvedené v §216 ods. 1/ Trestného poriadku, a preto som trestné stíhanie voči obvinenej   podmienečne zastavil.
- 3 -

	Podľa § 216 ods. 2/ Trestného poriadku som obvinenej  určil skúšobnú dobu vo výmere   5 /päť / rokov. Skúšobná doba začína plynúť právoplatnosťou tohto rozhodnutia.

	Na základe vyššie uvedených skutočností som rozhodol tak, ako je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eduard Reisenauer, PhD.
prokurátor